REPUBLIKA HRVATSKA

VIROVITIČKO-PODRAVSKA ŽUPANIJA

GIMNAZIJA PETRA PRERADOVIĆA VIROVITICA

KLASA: 007-03/24-01/01

URBROJ: 2189-33-08-24-1

Virovitica, 12. veljače 2024. godine

Temeljem članka 127. stavka 4. Zakona o odgoju i obrazovanju u osnovnoj i srednjoj školi (''Narodne novine'', broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23.), članka 40. i 41. Zakona o ustanovama (''Narodne novine'', broj 76/93., 29/97., 47/99., 35/08., 127/19. i 151/22.) te članka 77. Statuta Gimnazije Petra Preradovića Virovitica (KLASA: 012-03/19-01/01, URBROJ: 2189-33-05-19-1 od 5. veljače 2019. godine), Školski odbor Gimnazije Petra Preradovića Virovitica, raspisuje

 **NATJEČAJ**

 **za imenovanje ravnatelja/ice škole**

**1.** Za ravnatelja/icu škole može biti imenovana osoba koja ispunjava nužne uvjete utvrđene člankom 126. Zakona o odgoju i obrazovanju u osnovnoj i srednjoj školi (''Narodne novine'', broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 156/23):

1.1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

* 1. sveučilišni diplomski studij ili
	2. integrirani preddiplomski i diplomski sveučilišni studij ili
	3. specijalistički diplomski stručni studij
	4. položen stručni ispit za učitelja, nastavnika ili stručnog suradnika , osim u slučaju

 iz članka 157. stavaka 1. i 2. Zakona o odgoju i obrazovanju u Osnovnoj i srednjoj

 školi

1.2. koja nije pravomoćno osuđena za kaznena djela i protiv koje nije pokrenut i ne vodi se kazneni postupak zbog počinjenja kaznenih djela iz članka 106. Zakona o odgoju i obrazovanju u osnovnoj i srednjoj školi.

1.3. koja ima najmanje osam (8) godina radnog iskustva u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

**2.** Kandidat/kinja za ravnatelja obvezan/na je dostaviti program rada za mandatno razdoblje.

**3.** U postupku imenovanja ravnatelja/ice vršit će se vrednovanje dodatnih kompetencija sukladno odredbama Statuta Gimnazije Petra Preradovića Virovitica i to:

* 1. poznavanje stranog jezika,
	2. osnovne digitalne vještine i
	3. iskustvo rada na projektima.

Kandidati nisu obvezni imati dodatne kompetencije, ali u tom slučaju ne ostvaruju dodatne bodove.

Ravnatelj/ica škole se imenuje na pet (5) godina.

Sukladno Zakonu o ravnopravnosti spolova (''Narodne novine'', broj 82/08., 69/17.) na natječaj se pod jednakim uvjetima mogu ravnopravno javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Mjesto rada je u sjedištu Gimnazije Petra Preradovića Virovitica u Virovitici, na adresi Trg bana Josipa Jelačića 16, a prema potrebi i izvan sjedišta Gimnazije Petra Preradovića Virovitica.

Uz pisanu i vlastoručno potpisanu prijavu na natječaj kandidati su obvezni dostaviti:

1. Dokaze o ispunjavanju nužnih uvjeta iz točke 1. ovog natječaja u izvorniku ili preslici ovjerenoj od strane javnog bilježnika i to:
* diploma, odnosno dokaz o stečenoj vrsti i razini obrazovanja. Kandidat koji je stekao inozemnu obrazovnu kvalifikaciju dužan je priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici Hrvatskoj.
* dokaz o stečenim pedagoškim kompetencijama (za kandidate obveznike stjecanja pedagoških kompetencija)
* dokaz o položenom stručnom ispitu odnosno dokaz da je osoba oslobođena obveze polaganja stručnog ispita,
* uvjerenje nadležnog suda, ne starije od petnaest (15) dana od dana objave natječaja da se protiv kandidata ne vodi kazneni postupak. Za kandidata koji bude imenovan za ravnatelja Škola će, prije sklapanja ugovora o radu, sukladno Zakonu o pravnim posljedicama osude, kaznenoj evidenciji i rehabilitaciji odnosno drugom važećem propisu, pribaviti posebno uvjerenje o osuđivanosti odnosno neosuđivanosti za kaznena djela iz članka 106. Zakona o odgoju i obrazovanju u osnovnoj i srednjoj školi.
* uvjerenje/potvrda poslodavca o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje,
* dokaz o radnom iskustvu – potvrda ili elektronički zapis o podatcima evidentiranim u matičnoj evidenciji Hrvatskog zavoda za mirovinsko osiguranje, ne starija od petnaest (15) dana od dana objave natječaja.
1. Program rada iz točke 2. ovog natječaja obvezno mora sadržavati:
	* ciljeve,
	* aktivnosti,
	* budžet
	* vremenski plan,
	* projekte i
	* ostale elementne koji opisuju što će se i kako provoditi u slijedećem mandatnom razdoblju.

O vremenu i mjestu predstavljanja programa rada kandidati će biti pravovremeno obaviješteni pozivom koji se kandidatima dostavlja na adresu stanovanja naznačenu u prijavi.

c)Dokaze o ispunjavanju dodatnih kompetencija iz točke 3. ovog natječaja, ukoliko ih kandidati imaju, dokazuju se na slijedeći način:

* poznavanje stranog jezika - diplomom ili uvjerenjem po ZEROJ-u ili izjavom kandidata/kinje o pohađanju nastave stranog jezika tijekom školovanja
* znanje osnovih digitalnih vještina - diplomom ECDL ili ako kandidat nema diplomu ECDL izjavom kandidata/kinje o pohađanju nastave informatike tijekom školovanja
* iskusutvo rada na projektima – dokazom da je kandidat bio član projektnog tima u obliku imenovanja, potvrde ili izjave kandidata

Dokazi iz ove točke dostavljaju se u izvorniku ili preslici ovjerenoj od strane javnog bilježnika.

Uz dokumente navedene u točkama a) do c) kandidati su obvezni dostaviti dokaz o državljanstvu u izvorniku ili preslici ovjerenoj od strane javnog bilježnika i životopis.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. , 7/17., 68/18., 98/19., 64/20., 151/22. i 156/23.).

Pravo prednosti prilikom zapošljavanja može se ostvariti prema:

* članku 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj: 121/17., 98/19., 84/21. i 156/23.),
* članku 48. stavku 1.-3. Zakona o civilnim stradalnicima iz Domovinskog rata (''Narodne novine'', broj: 84/21),
* članku 48.f Zakona o zaštiti vojnih i civilnih invalida rata (Narodne novine broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) i
* članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.).

Kandidati koji ostvaruju pravo prednosti pri zapošljavanju prema navedenim propisima i želeostvariti to pravo dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.) dužni su dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj: 84/21.) uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužni su, uz gore navedene dokaze, dostaviti rješenje ili potvrdu o priznatom statusu iz koje je vidljivo ostvarivanje spomenutog prava, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.) dužni su, uz gore navedene dokaze, dostaviti rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Rok za podnošenje prijava je osam (8) dana od dana objave natječaja.

Prijave s dokazima o ispunjavanju uvjeta natječaja dostaviti poštom u zatvorenoj omotnici, na adresu škole: **Gimnazija Petra Preradovića Virovitica, Trg bana Josipa Jelačića 16, 33000 Virovitica, s naznakom "Prijava na natječaj za ravnatelja/icu – ne otvarati".**

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili preslici ovjerenoj od strane javnog bilježnika, kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj, a Škola ih ne obavještava o razlozima zašto se ne smatraju kandidatom prijavljenim na natječaj.

Osobni podatci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja (te se potom arhiviraju i neće se više koristiti) u skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine broj: 42/18.).

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

 PREDSJEDNICA ŠKOLSKOG ODBORA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Đurđica Aragović, dipl. polit.